30e Dimanch Tan Òdinè – Ane Se - Lafwa
Lekti yo: Lasajès 35: 12-14 + 16-18; Sòm 34; 2e Lèt Sen Pòl pou Timote 4:6-8 +16-18; Lik 18:9-14
Chante ki vin nan bouch mwen jodiya lè m fin li lekti yo se: “Pran kouraj, pa febli o. Men Bondye nou ap vini o”.
Nan premye lekti a, vèv semèn pase a, tounen nan pye Bondye, paske li sibi enjistis. Tout moun lage l tankou Sen Pòl di nan dezyèm lekti a. Lap kriye nan pye Bondye, menm jan ak David nan Sòm 34 la. Konsa kisa w vle Bondye fè? Èske se pa, pou l bay jistis ?
Gen yon jistis vèv la ap jwenn depi sou tè a, paske pa gen yon pòt legliz ak pèlerinaj li pa frekante, pou l lapriyè. Men gen yon lòt jistis, lap jwenn tankou Sen Pòl, lè l rive nan syèl la ; si l kontinye kenbe pye Bondye epi fè anpil byen.
Mezanmi nan semèn sa, an nou wè si na lapriyè pi plis. Sen Iyas, Moun Loyola di, anvan ou lapriyè, fò w konnen sa w bezwen, epi mande Bondye li. Konsa wap konnen si priyè w egzose. Kòm travay m ta sijere: Mande Bondye yon bagay ki nan fon kè w. Pa egzanp kisa w ta renmen nan lavi w, fanmy ou, travay ou, peyi a oswa Legliz la. Mande Bondye, epi wa ban m rezilta!
MESAJ NWÈL 2019 KONFERANS EVÈK KATOLIK PEYI DAYITI
MESAJ NWÈL 2019 KONFERANS EVÈK KATOLIK PEYI DAYITI…